На основу члана 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016-др. закон, 108/2016, 113/2017, 95/2018 и 153/2020), чл. 100 став 1. Закона о смањењу ризика од катастрофа и управљању ванредним ситуацијама („Службени гласник РС“ бр. 87/2018), члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016- др. закон и 47/2018) и члана 40. и 152. Статута Општине Владичин Хан („Службени гласник Грaда Врања“, број 4/2019), Скупштина општине Владичин Хан, на седници одржаној дана 10.10.2021. године, донела је

**ОДЛУКУ О ДАВАЊУ САГЛАСНОСТИ ЗА ИЗВОЂЕЊЕ РАДОВА**

**НА КП.БР. 1263/1 У КО ЖИТОРАЂЕ**

**Члан 1.**

ДAJE СЕ САГЛАСНОСТ ЈП „Електропривреда Србије“ Београд, ул.Балканска бр.13 Огранак „ХЕ Ђердап“ Кладово , за извођење радова на кп. бр. 1263/1 површине 1057 уписане у лист непокретности број 192 КО Житорађе у јавној својини Општине Владичин Хан за потребе изградње алармне станице АС5 „ Житорађе “ Система за осматрање и обавештавање на подручју угроженом од рушења и преливања бране „ХЕ Врла 2“.

**Члан 2.**

Сагласност из члана 1. ове одлуке даје се у циљу постављања опреме –самосталног стуба носача са сиренама и орманима са опремом система ОиО према идејном решењу који је израдио „Кодар енергомонтажа“ДОО из Београда и постављања нисконапонског енергетског и телекомуникациног кабла према идејном решењу који је израдио Институт „Михајло Пупин“ ДОО из Београда.

**Члан 3.**

Ова Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-100/5/21-I**

**ПРЕДСЕДНИЦА**

**Данијела Поповић**